A Tanács 825/2004/EK rendelete

(2004. április 26.)

a Japánból származó televíziós kamerarendszerekre vonatkozó végleges dömpingellenes vám kivetéséről szóló 2042/2000/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre [1] (a továbbiakban: az alaprendelet),

tekintettel a tanácsadó bizottsággal folytatott konzultációt követően benyújtott bizottsági javaslatra,

mivel:

A. KORÁBBI ELJÁRÁS

(1) Az 1015/94/EK rendelettel [2] a Tanács végleges dömpingellenes vámot vetett ki a Japánból származó televíziós kamerarendszerek (a továbbiakban: TKR) behozatalára.

(2) Az 1015/94 rendelet 1. cikke (3) bekezdésének e) pontjában a Tanács a dömpingellenes vám hatálya alól kifejezetten kizárta az említett rendelet mellékletében (a továbbiakban: a melléklet) felsorolt professzionális kamerarendszereket, amelyek műszakilag az 1015/94/EK rendelet 1. cikkének (2) bekezdése szerinti árumegnevezés alá tartoznak, de amelyek nem tekinthetők televíziós kamerarendszernek.

(3) 1995 októberében a Tanács a 2474/95/EK rendelettel [3] módosította az 1015/94/EK rendeletet, különösen a hasonló termék meghatározása és azon professzionális kamerarendszerek egyes típusainak tekintetében, amelyeket kimondottan mentesítettek a végleges dömpingellenes vám alól.

(4) 1997 októberében a Tanács a 1952/97/EK rendelettel [4] két érintett vállalat, nevezetesen a Sony Corporation és az Ikegami Tsushinki Co Ltd. tekintetében a 384/96/EK rendelet 12. cikkének megfelelően módosította a végleges dömpingellenes vám mértékét. A Tanács továbbá a mellékletbe történő felvételükkel egyes új típusú professzionális kamerarendszereket kifejezetten kizárt a dömpingellenes vám hatálya alól.

(5) 1999 és 2000 januárjában a Tanács a 193/1999/EK rendelettel [5] és a 176/2000/EK rendelettel úgy módosította az 1015/94/EK rendeletet, hogy a mellékletbe felvette az egyes professzionális kamerarendszereket felváltó típusokat, és így kizárta azokat a végleges dömpingellenes vám alkalmazási köréből.

(6) 2000 szeptemberében a Tanács az alaprendelet 11. cikke (2) bekezdésének megfelelően a 2042/2000/EK rendelettel [6] megerősítette az 1015/94/EK rendelettel kivetett végleges dömpingellenes vámokat.

(7) 2001 januárjában és 2001 májusában a Tanács a 198/2001/EK rendelettel [7] és a 951/2001/EK rendelettel [8] úgy módosította a 2042/2000/EK rendeletet, hogy a mellékletbe felvette az egyes professzionális kamerarendszereket felváltó típusokat, és így kizárta azokat a végleges dömpingellenes vám alkalmazási köréből.

(8) 2001 szeptemberében a Tanács az alaprendelet 11. cikke (3) bekezdésének megfelelő ideiglenes felülvizsgálatot követően az 1900/2001/EK rendelettel [9] megerősítette a Hitachi Denshi Ltd. exportáló gyártóra kivetett végleges dömpingellenes vám szintjét.

(9) Végül 2002 szeptemberében a Tanács az 1696/2002/EK rendelettel úgy módosította tovább a 2042/2000/EK rendeletet, hogy a mellékletbe felvette az egyes professzionális kamerarendszereket felváltó típusokat, és így kizárta azokat a végleges dömpingellenes vám alkalmazási köréből.

B. A PROFESSZIONÁLIS KAMERARENDSZEREK ÚJ TÍPUSAIRA VONATKOZÓ VIZSGÁLAT

1. Eljárás

(10) Három japán exportáló gyártó, nevezetesen a Sony Corporation (a továbbiakban: Sony), az Ikegami Tsushinki Co Ltd (a továbbiakban: Ikegami) és a Matsushita tájékoztatta a Bizottságot, hogy a professzionális kamerarendszerek új típusait kívánják bevezetni a közösségi piacon, és kérelmezték, hogy a Bizottság a professzionális kamerarendszerek ezen új típusait, beleértve azok tartozékait, vegye fel a mellékletbe, és így mentesítse azokat a dömpingellenes vám hatálya alól.

(11) A Bizottság ennek megfelelően tájékoztatta a közösségi ipart, és vizsgálatot indított, amely annak meghatározására korlátozódott, hogy az érintett termékek a dömpingellenes vám hatálya alá tartoznak-e, valamint hogy ennek megfelelően módosítani kell-e a 2042/2000/EK rendelet rendelkező részét.

2. Vizsgált típusok

(12) Megfelelő műszaki információval ellátott mentesség iránti kérelmek a kamerarendszerek következő típusaira vonatkozóan érkeztek:

i. Sony:

- RM-M7E távirányító egység;

ii. Ikegami:

- HDL-20 kamerafej,

- MKC-501 kamerafej,

- MKC-501B kamerafej;

iii. Matsushita:

- AW-E650 kamerafej,

- AW-E655 kamerafej,

- AW-E750 kamerafej.

A fenti modellek mindegyikét vagy a professzionális videópiacra szánt professzionális kamerarendszerek részeiként, vagy a hatályban lévő dömpingellenes intézkedésből már kizárt professzionális kameratípusokat felváltó termékekként mutatták be.

3. Megállapítások

(13) A Bizottság műszaki vizsgálatot folytatott. Ezen elemzés eredményeképpen egyik fenti típust sem lehet műsorközvetítésre alkalmas vagy televíziós kamerarendszernek minősíteni.

i. RM-M7E távirányító egység (Sony), AW-E650, AW-E655, AW-E750 kamerafej (Matsushita)

(14) Az RM-M7E távirányító egységről, valamint az AW-E650, AW-E655 és AW-E750 kamerafejről megállapították, hogy azok a 2042/2000/EK rendelet 1. cikke (3) bekezdése e) pontjának hatálya alá tartozó professzionális kamerarendszerek. Ezért ezeket fel kell venni a mellékletbe, hogy mentesülhessenek a dömpingellenes vám alól.

(15) A közösségi intézmények kialakult gyakorlatának megfelelően a fenti típusok mindegyikét mentesíteni kell a vám alól attól a naptól kezdve, amikor a vonatkozó mentesség iránti kérelem beérkezik a bizottsági szolgálatokhoz. Ezért az alábbiakban megjelölt napon vagy azt követően behozott következő kameratípusokat mentesíteni kell a vám alól:

Sony:

- RM-M7E távirányító egység 2002. augusztus 6-tól;

Matsushita:

- AW-E650 kamerafej 2003. október 30-tól,

- AW-E655 kamerafej 2003. október 30-tól,

- AW-E750 kamerafej 2003. október 30-tól.

ii. MKC-501 és MKC-501B kamerafej (Ikegami)

(16) Az MKC-501 kameratípus, és az azt felváltó MKC-501B tekintetében megállapították, hogy a fenti típusokat kizárólag ipari és orvosi felhasználásra szánták. Részét képezik az Ikegami orvosikamera-sorozatának, és azokat kimondottan a gyógyászatban történő felhasználásra tervezték. Így a kamerafej ultracompact, és a hozzá tartozó kamera-vezérlőegység nélkül semmiféle funkciót nem tölt be. Képkeresőhöz csatlakoztatni nem lehet. A C-mount lencséket kizárólag ipari lencsékhez, mikroszkópokhoz és endoszkópokhoz lehet csatlakoztatni, azaz ehhez műsorközvetítésre alkalmas lencséket nem lehet csatlakoztatni. A fenti modelleket továbbá a kifejezetten gyógyászati környezetben történő felhasználás céljából baktériumölő festék borítja. Ezért a Bizottság arra a következtetésre jutott, hogy az MKC-501 és az azt felváltó MKC-501B a 2042/2000/EK rendelet 1. cikke (3) bekezdésének d) pontja szerint mentességet élvez.

(17) Mivel mindkét fenti kameratípus a 2042/2000/EK rendelet 1. cikke (3) bekezdése d) pontjának hatálya alá tartozik, ezért a behozatal napjától függetlenül eleve mentesülnek a végleges dömpingellenes vám alól.

iii. HDL-20 kamerafej (Ikegami)

(18) A HDL-20 kamerafej tekintetében megállapították, hogy az nem tartozik a 2042/2000/EK rendelet 1. cikkének (3) bekezdésében meghatározott árumegnevezés alá. Nevezetesen a kamerafejet csak két érzékelővel (2/3 hüvelyk) szerelték fel, míg a 2042/2000/EK rendelet 1. cikkének (3) bekezdése úgy írja le a kamerafejet, hogy az három vagy több érzékelővel rendelkezik. Ezért a Bizottság arra a következtetésre jutott, hogy erre a kameratípusra az árumegnevezés nem vonatkozik, és következésképpen az nem tartozik a dömpingellenes vám hatálya alá, így nem szükséges, hogy ezt a típust a mellékletbe történő felvétellel kimondottan mentesítsék a dömpingellenes vám alól.

4. Az érdekelt felek tájékoztatása és a következtetések

(19) A Bizottság megállapításairól tájékoztatta a közösségi ipart és a TKR-ek exportőreit, valamint lehetőséget biztosított a számukra, hogy észrevételeiket megtegyék. Egyetlen fél sem kifogásolta a Bizottság megállapításait.

(20) A fentiek értelmében a 2042/2000/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 2042/2000/EK rendelet mellékletének helyébe az e rendelet mellékletében meghatározott szöveg lép.

2. cikk

(1) Ez a rendelet az Európai Unió Hivatalos Lapjában való kihirdetését követő napon lép hatályba.

(2) Ezt a rendeletet a következő exportáló gyártók által gyártott és a Közösségbe kivitt következő modellek behozatalára kell alkalmazni:

a) Sony Corporation 2002. augusztus 6-tól:

- RM-M7E távirányító egység;

b) Matsushita 2003. október 30-tól:

- AW-E650 kamerafej,

- AW-E655 kamerafej,

- AW-E750 kamerafej.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2004. április 26-án.

a Tanács részéről

az elnök

B. Cowen

[1] HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet.

[2] HL L 111., 1994.4.30., 106. o. A legutóbb a 176/2000/EK rendelettel (HL L 22., 2000.1.27., 29. o.) módosított rendelet.

[3] HL L 255., 1995.10.25., 11. o.

[4] HL L 276., 1997.10.9., 20. o.

[5] HL L 22., 1999.1.29., 10. o.

[6] HL L 244., 2000.9.29., 38. o. A legutóbb az 1696/2002/EK rendelettel (HL 259., 2002.9.27., 1. o.) módosított rendelet.

[7] HL L 30., 2001.2.1., 1. o.

[8] HL L 134., 2001.5.17., 18. o.

[9] HL L 261., 2001.9.29., 3. o.

--------------------------------------------------

MELLÉKLET

MELLÉKLET

Az intézkedések hatálya alól mentesített, televíziós kamerarendszernek (műsorközvetítésre alkalmas kamerarendszer) nem minősülő professzionális kamerarendszerek

Gyártó | Kamerafej | Képkereső | Kamera-vezérlőegység | Üzemi vezérlőegység | Fő vezérlő-egység [1] | Kameraadapter |

Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP [2] DXC-D35PH [2] DXC-D35PL [2] DXC-D35PK [2] DXC-D35WSPL [2] DSR-135PL [2] | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE [2] DXF801CE [2] | CCU-M3P CCU-M5P CCU-M7P CCU-M5AP [2] | RM-M7G RM-M7E [2] | – | CA-325P CA-325AP CA-325B CA-327P CA-537P CA-511 CA-512P CA-513 VCT-U14 [2] |

Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400 [2] HC-400WH [2] DL-37E HDL-10 HDL-40 | VF15-21/22 VF-4523 VF15-39 VF15-46 [2] VF5040 [2] VF5040W [2] | MA-200/230 MA-200A [2] MA-400 [2] CCU-37 CCU-10 | RCU-240 RCU-390 [2] RCU-400 [2] RCU-240A | – | CA-340 CA-300 CA-230 CA-390 CA-400 [2] CA-450 [2] |

Hitachi | HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP-C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA [2] V-21 [2] V-21W [2] | GM-51 [2] | RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A [2] RC-Z21A [2] RU-Z3 [2] RC-Z3 [2] | – | – | CA-Z1HB CA-C10 CA-C10SP CA-C10SJA CA-C10M CA-C10B CA-Z1A [2] CA-Z31 [2] CA-Z32 [2] CA-ZD1 [2] |

Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE [1] WV-F-565HE AW-F575HE AW-E600 AW-E800 AW-E800A AW-E650 AW-E655 AW-E750 | WV-VF65BE WV-VF40E WV-VF39E WV-VF65BE [1] WV-VF40E [1] WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E [1] WV-CB700AE [1] WV-RC700/B [1] WV-RC700/G [1] WV-RC700A/B [1] WV-RC700A/G [1] WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 | – | – | WV-AD700SE WV-AD700ASE WV-AD700ME WV-AD250E WV-AD500E [1] AW-AD500AE AW-AD700BSE |

JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-27CECH KH-100U KY-D29ECH | VF-P315E VF-P550E VF-P10E VP-P115E VF-P400E VP-P550BE VF-P116 VF-P116WE [2] VF-P550WE [2] | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | – | – | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E |

KY-D29WECH [2] | | OTV-SX2 | | | |

Olympus | MAJ-387N MAJ-387I | | OTV-S5 OTV-S6 | | | |

Kamera OTV-SX |

[1] Más néven: fő beállító egység (master set up unit, MSU), vagy fő vezérlőpanel (master control panel, MCP).

[2] A típus mentességének feltétele, hogy a hozzá tartozó triax rendszert vagy triax-adaptert nem forgalmazzák az EK piacán.

--------------------------------------------------